Legyesbénye Község Önkormányzata Képviselő-testületének 14/2026. (IX. 23.) önkormányzati rendelete
a Képviselő-testület Szervezeti és Működési Szabályzatáról szóló 9/2024.(X.7.) önkormányzati rendelet módosításáról
[1] A rendelet célja az Önkormányzat Szervezeti és Működési Szabályzatának módosítása azért, hogy megfeleljen a jogszabályi előírásoknak.
[2] Legyesbénye Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában és a Magyarország helyi önkormányzatairól szóló 2011. évi CLXXXIX. törvény 53. § (1) bekezdésében meghatározott feladatkörében eljárva a következőket rendeli el:
1. §
A Képviselő-testület Szervezeti és Működési Szabályzatáról szóló 9/2024. (X. 7.) önkormányzati rendelet 33. §-a a következő (9)–(11) bekezdéssel egészül ki:
„(9) Amennyiben az európai uniós költségvetési források felhasználásának ellenőrzéséről szóló törvény szerinti vagyonnyilatkozati feladatkörével összefüggésben eljáró Integritás Hatóság a képviselő vagyonnyilatkozat-tételi kötelezettség teljesítésével összefüggésben – a képviselő méltatlanságát meg nem alapozó – kizárólag adminisztratív jellegű, ugyanakkor csekély vagy elhanyagolható jelentőséget meghaladó hiányosságot tárt fel, a képviselőt vagyoni szankció terheli és a képviselő 1 havi tiszteletdíja kerül megvonásra.
(10) Ismételt kötelezettségszegés esetén a megvonás újra megállapítható.
(11) A jegyző gondoskodik azon képviselők nevének leadásáról a közös önkormányzati hivatal gazdálkodási előadója részére, akik az (5) bekezdés szerinti kötelezettségszegést megvalósították. A tiszteletdíj a képviselő nevének leadását követő hónapban nem kerül folyósításra.”
2. §
Ez a rendelet a kihirdetését követő harmadik napon lép hatályba.



             Lengyelné Dr. Bús Zita                                                             Barta Csilla               
                  polgármester                                                                             jegyző     

Záradék:
A rendelet 2026. szeptember 23. napján kihirdetve.


              Barta Csilla
                 jegyző   

Általános indokolás
Legyesbénye Község Önkormányzat Képviselő-testülete megalkotta az Önkormányzat Szervezeti és Működési Szabályzatáról szóló 9/2024. (X.7.) önkormányzati rendeletét. A rendelet módosítása a Magyarország helyi önkormányzatairól szóló 2011. évi CLXXXIX. törvény módosítása következtében szükséges, melynek 146/P. §-a kimondja, hogy a képviselő-testület szervezeti és működési szabályzatában legkésőbb 2026. október 31. napjáig rendelkezik a 33. § (2) bekezdése szerinti vagyoni szankcióról.
Részletes indokolás
Az 1. §-hoz 
Kiegészítő rendelkezéseket tartalmaz.
A 2. §-hoz 
Hatályba léptető rendelkezést tartalmaz.

